text: AMPA ESCOLA BRESSOL MUNICIPAL COLORAINES: VINE A LA FESTA!
  Famílies, com ja sabeu el proper dissabte 6 de juliol a les 6 de la tarda tindrà lloc la FESTA DE FI DE CURS de l'escola. Gaudirem de les actuacions que els nostres petits i petites i les mestres han estat preparant amb molta il·lusió aquestes darreres setmanes. A més, uns quants pares i mares ens oferiran la representació del conte Coloraines.
  Hi haurà entrepans i beguda per a tots els qui heu comprat els tiquets aquests dies. També hi haurà servei de bar i es vendran totes aquelles coses de menjar que les famílies hagueu aportat a la festa. Encara podeu apuntar-vos a les llistes que trobareu a la porta de cada aula.
  La festa serà un moment bonic per acomiadar aquest curs tan intens que hem viscut junts. Després de la lluita, hem de seguir vetllant per mantenir la qualitat de l'educació dels nostres infants, però ara toca gaudir de la feina ben feta i de ben segur que la festa en serà una bona mostra!